Көркөм искусство синтези

Көркөм искусство синтези (грекче synthecis – байланы, айкаш) – бир бүтүн көркөм чыгарманын (мисалы, театр оюну) же салыштырмалуу өз алдынча турган чыгармалар ансамблинин (монументалдык живопистин скульптура же архитектура менен айкалышы) алкагындагы көркөм искусствонун ар кыл түрлө­рүнүн өз ара байланышы, органикалык биримдиги. Чыныгы К. и. с. ар кыл искусствонун элементтерин, анын стилисттик биримдигин да түзүүчү идеалык маанисинин жалпылыгы менен гармониялуу айкалышында жетишилет. Көркөм искусствонун кээ бир түрлөрү турушу менен эле кошунду (синтездик) болушат (мисалы, драматург, актёр, сүрөтчү-жасалгачы, кээде композитордун көркөм искусствосунун бириктирген театр көркөм искусствосу). Ораторияда, ыр менен кошо музыка менен поэзиянын синтези ишке ашат (көркөм адабият менен көркөм сүрөт искусствосунун синтези – иллюстрацияланган китепте жана башкалар). К. и. с. термини көркөм сүрөт искусствосу менен архитектура шериктештигинде да колдонулат; мында архитектуралык образ монументалдык-жасалгалык скульпторлук менен кошумчаланат, алар: статуя жана рельефтер, монумент-жасалгалык живописте – панно, фреска, мозаика, витраж, орнамент. К. и. с-не Москва метрополитенинин көптөгөн станциялары мисал боло алат.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу